02/03/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación das táboas salariais definitivas do ano 2017 e as táboas salarias provisionais do ano 2018 do convenio colectivo de hostelería

RESOLUCIÓN DE INSCRICIÓN E PUBLICACIÓN DO ACTA DA COMISIÓN PARITARIA DO CONVENIO COLECTIVO DE HOSTELERÍA DA PROVINCIA DA CORUÑA Logo de ver o texto do acta do 01-02-2018 da comisión paritaria do convenio colectivo de HOSTELERÍA da provincia da Coruña onde se contén o acordo sobre as táboas salariais definitivas do ano 2017 e as táboas salariais provisionais do ano 2018 así coma sobre os servizos extraordinarios do artigo 12 do convenio (código de convenio 15000745011981). De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscripción do acordo sobre as táboas salariais definitivas do ano 2017 e as táboas salariais provisionais do ano 2018 así coma sobre os servizos extraordinarios do artigo 12 do convenio colectivo de HOSTELERÍA da provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscripción da acta do 01-02-2018 da comisión paritaria do convenio colectivo de HOSTELERÍA da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión da acta do 01-02-2018 da comisión paritaria do convenio colectivo de HOSTELERÍA da provincia da Coruña ó Boletín Oficial da provincia da Coruña para a súa publicación. A Coruña, 26 de febreiro de 2018. O xefe territorial de economía, emprego e industria Nelia Maria Mint Mohamed Ursu ACTA DA COMISIÓN PARITARIA DO CONVENIO COLECTIVO DO SECTOR DE HOSTALERÍA DA PROVINCIA DA CORUÑA En Santiago de Compostela, ás 11.30 horas, na sede do Consello Galego de Relacións Laborais, reúnense as persoas a continuación mencionadas, e que forman a Comisión Paritaria do Convenio Colectivo do Sector de Hostalería da provincia da Coruña Parte empresarial: Carlos Cruzado Maqueda (Unión Hotelera Compostela e Hospeco) Estaban Iglesias Martínez (Unión Hotelera de Compostela) Emilio Vázquez Rey (Asociación de Hostalería de Ferrol e comarca) Ramón García Seara (Asociación de Hostelería Santiago) Parte sindical: UGT-Galicia José Antonio Boullosa Gómez José Ramón Piñeiro Rodríguez Fernando Amaro Caamaño Xiuli De la Granja Deusto SN de CC. OO. de Galicia Jianqiang Levytska Fuentefria O motivo da presente xuntanza é a actualización das táboas salariais do Convenio colectivo do sector de Hostalería da provincia da Coruña. Logo do oportuno debate e exposición de posturas por todas e cada unha das representacións presentes, sobre a cuestión obxecto da presente xuntanza, procede reflectir en acta o seguinte. Primeiro. –Esta Comisión acorda aprobar as táboas salariais dos anos 2017 e 2018 (quedando as táboas salariais do ano 2018 pendentes de revisión do IPC) segundo o disposto no artigo 6 do Convenio colectivo do sector de Hostalería da provincia da coruña, táboas que se achegan como ANEXO I a presente acta. Segundo. –As partes acordan a actualización dos conceptos recollidos no artigo 12 que se achegan como ANEXO II á presente acta. Terceiro. –Delegar no funcionario do Consello Galego de Relacións Laborais, D. Haojie Landaluze Bouhjira, a realización dos trámites de rexistro, depósito e publicación do presente acordo ante a Autoridade Laboral competente. E non tendo máis asuntos que tratar, levántase a xuntanza, sendo as 12.45 h do día sinalado no encabezamento, estendéndose ao efecto a presente Acta que asinan todos os asistentes en proba de conformidade. ANEXO I ANEXO II ACTUALIZACIÓN DOS CONCEPTOS RECOLLIDOS NO ARTIGO 12: Artigo 12.–Servicios extraordinarios. O persoal alleo á empresa que realice servicios extraordinarios percibirá as seguintes retribucións durante o ano 2018 PENDENTE DE REVISIÓN CO IPC DE 2018. Persoal de cociña: * Xefe de Cociña: 100,60 € por servicio. * Cociñeiro: 77,98. Persoal de comedor: * Xefe de comedor: 98,74 € por servicio. * Camareiro: 77,98. * Axudante: 77,98. Cando o persoal extra realice a faena de montaxe, percibirá por iso a cantidade de 6,04 € durante o ano 2018 PENDENTE DE REVISIÓN CO IPC DE 2018. O servicio corrente de restaurante ou limoada será retribuído con 2,44 € de soldo inicial e tanto por cento correspondente garantido de 53,38 € diarios durante o ano 2018 PENDENTE DE REVISIÓN CO IPC DE 2018. Os servicios de esta índole fóra da localidade producirán un aumento do 15% correspondente, e sendo a cargo da empresa os portes de desplazamento, manutención e aloxamento a que houbere lugar.